Алтын қатынас - бұл сұлулық өлшемі. Алладан келген адамның құпия жаратылысы. Бір-бірімен байланысы мен ұқсастығы жоқ барлық тірі организмдер мен жансыз заттардың құрылымы белгілі бір математикалық формула, яғни «алтын қатынас» заңдылығына бағынған. Бұл ғылыми тәжірибемде Цайзингтің зерттеуін тиек етіп, өзімнің сыныптастарыма, үлкен сыныпқа және мұғалімдерге (ересек адамдарға) тәжірибе жасадым. Тәжірибе барысында кіші сегменттің үлкенге қатынасы 0,618-ге тең мәнімен, адамдардың басынан беліне дейінгі, белден аяққа дейінгі ұзындық өлшемдерін алып, олардың қатынасы қаншалықты «алтын қатынас» заңына бағынатындығын дәлелдедім. Бұл ғылыми жұмысымның бастамасы, «алтын қатынас» заңдылығының түбінде үлкен ғылыми байлық жатқандығын медициналық салада әлде де тереңірек зерттегім келеді.

Зерттеу нәтижелері бойынша келесі қорытындылар жасалды:

1. Гипотеза расталды.

2. Жас ұлғайған сайын адам ағзасындағы алтын қатынасының пропорциясы айқынырақ болатыны анықталды

3. Егер бұл пропорциялар «алтын коэффициент» формуласымен сәйкес келсе, онда адамның сыртқы түрі немесе денесі керемет үйлесетіндігі рас болып саналады. Дененің кіндік нүктесімен бөлінуі «алтын қатынастың» негізгі көрсеткіштерінің бірі, яғни, мінсіз адам денесі «алтын қатынас» пропорциясына тікелей байланысты.

4. Қай жастағы ер адамдардың «алтын қатынасқа» жақындығын алып қарасақта әйел адамдарға қарағанда көбірек екендігі байқалады.